Михаил Лермонтов
Есен

Превод от руски: Петър Велчев, 2008

chitanka.info

Есен[0]

Вятър жълти листи гони

и в полята те кръжат;

само елховите клони

сумрачно-зелени бдят.

И орачът под скалата

не присяда, уморен,

да отдъхне сред цветята

от усилния си ден.

Ще не ще, и звярът тича

нейде да се подслони.

Нощем месец блед наднича

и сребреят равнини.

1828

[0] Най-ранното от достигналите до нас стихотворения на Лермонтов. Когато го пише, той е само на четиринадесет години. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.